钦定古今图书集成/明伦汇编/氏族典/第269卷 > 王回
## 钦定古今图书集成/明伦汇编/氏族典/第269卷 > 王回

按《宋史邹浩传》：“王回，字景深，仙游人。第进士，调松滋
令。荆沔俗用人祭鬼，回捕治甚严，其风遂革。元符中，
叶祖洽荐为睦亲宅讲书，与邹浩友善。浩南迁，人莫
敢顾，回敛交游钱与治装，且慰安其母。逻者以闻，逮
诣诏狱，众为之惧，回居之晏然。狱上，除名停废。徽宗
立，召还旧官，擢监察御史，数日卒。”